CELEX: 32013D0253
Language: lv
Date: 2013-05-29 00:00:00
Title: 2013/253/ES: Komisijas Īstenošanas lēmums ( 2013. gada 29. maijs ), ar kuru groza Lēmumu 2006/473/EK, ar ko dažas trešās valstis un dažas trešo valstu teritorijas atzīst par tādām, kurās nav sastopams Xanthomonas campestris (visi celmi patogēni Citrus ģints augiem), Cercospora angolensis Carv. un Mendes un Guignardia citricarpa Kiely (visi celmi patogēni Citrus ģints augiem) (izziņots ar dokumenta numuru C(2013) 3057)

31.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 145/35
            
         
      KOMISIJAS ĪSTENOŠANAS LĒMUMS
   
   (2013. gada 29. maijs),
   ar kuru groza Lēmumu 2006/473/EK, ar ko dažas trešās valstis un dažas trešo valstu teritorijas atzīst par tādām, kurās nav sastopams Xanthomonas campestris (visi celmi patogēni Citrus ģints augiem), Cercospora angolensis Carv. un Mendes un Guignardia citricarpa Kiely (visi celmi patogēni Citrus ģints augiem)
   (izziņots ar dokumenta numuru C(2013) 3057)
   (2013/253/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās IV pielikuma A daļas I iedaļas 16.2., 16.3. un 16.4. punktu,
   tā kā:
   
               (1)
            
            
               Ar Komisijas 2006. gada 5. jūlija Lēmumu 2006/473/EK, ar ko dažas trešās valstis un dažas trešo valstu teritorijas atzīst par tādām, kurās nav sastopams Xanthomonas campestris (visi celmi patogēni Citrus ģints augiem), Cercospora angolensis Carv. un Mendes un Guignardia citricarpa Kiely (visi celmi patogēni Citrus ģints augiem) (2), dažas trešās valstis un trešo valstu teritorijas atzītas par tādām, kurās nav sastopami šie kaitīgie organismi.
            
         
               (2)
            
            
               Ar Lēmumu 2006/473/EK Bangladeša ir atzīta par tādu valsti, kurā nav sastopams Cercospora angolensis Carv. un Mendes un Guignardia citricarpa Kiely (visi celmi patogēni Citrus ģints augiem). Pamatojoties uz auditu, ko 2010. gada jūnijā un 2013. gada februārī Bangladešā veicis Pārtikas un veterinārais birojs, konstatēts, ka Bangladeša vairs nebūtu jāatzīst par tādu valsti, kurā nav sastopami šie kaitīgie organismi.
            
         
               (3)
            
            
               Ar Lēmumu 2006/473/EK daži Brazīlijas štati atzīti par tādām teritorijām, kurās nav sastopams Xanthomonas campestris (visi celmi patogēni Citrus ģints augiem), un daži Brazīlijas štati par tādām teritorijām, kurās nav sastopams Guignardia citricarpa Kiely (visi celmi patogēni Citrus ģints augiem). Tomēr, pamatojoties uz Brazīlijas iesniegto informāciju un auditu, ko 2011. gada novembrī Brazīlijā veicis Pārtikas un veterinārais birojs, Maranjanas (Maranhão), Matugrosu (Mato Grosso), Roraimas (Roraima) štati un Amazonasas (Amazonas), Baijas (Bahia), Espiritu Santu (Espírito Santo), Matugrosu (Mato Grosso), Matugrosu du Sulas (Mato Grosso do Sul), Minasžeraisas (Minas Gerais), Paranas (Paraná) un Santakatarinas (Santa Catarina) štati turpmāk nebūtu jāuzskata par tādiem, kuros attiecīgi nav sastopami šie kaitīgie organismi.
            
         
               (4)
            
            
               Ar Lēmumu 2006/473/EK atzīts, ka Ganā nav sastopams Cercospora angolensis Carv. un Mendes un Guignardia citricarpa Kiely (visi celmi patogēni Citrus ģints augiem). Pamatojoties uz auditu, ko Ganā 2012. gada aprīlī un maijā veicis Pārtikas un veterinārais birojs, ir konstatēts, ka Gana vairs nebūtu jāuzskata par tādu valsti, kurā nav sastopami šie kaitīgie organismi.
            
         
               (5)
            
            
               Ar Lēmumu 2006/473/EK atzīts, ka Amerikas Savienotās Valstis uzskatāmas par tādu valsti, kurā nav sastopams Guignardia citricarpa Kiely (visi celmi patogēni Citrus ģints augiem). Tomēr, pamatojoties uz Amerikas Savienoto Valstu iesniegto informāciju, Floridas štata Koljeras, Hendrijas un Polkas (Collier, Hendry un Polk) kauntijas (counties) vairs nav uzskatāmas par tādām teritorijām, kurās nav sastopams minētais kaitīgais organisms.
            
         
               (6)
            
            
               Ar Lēmumu 2006/473/EK arī Sudāna atzīta par trešo valsti, kurā nav sastopams Citrus ģints augiem patogēnais Xanthomonas campestris. Dienvidsudāna 2011. gadā kļuva par neatkarīgu nacionālu valsti. Tāpēc Dienvidsudāna lēmumā iekļaujama sarakstā kā trešā valsts, kurā nav sastopams Citrus ģints augiem patogēnais Xanthomonas campestris.
            
         
               (7)
            
            
               Tāpēc Lēmums 2006/473/EK būtu attiecīgi jāgroza.
            
         
               (8)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2006/473/EK groza šādi:
   
               1)
            
            
               lēmuma 1. pantu groza šādi:
               
                           a)
                        
                        
                           panta 1. punkta b) apakšpunktu aizstāj ar šādu:
                           
                                       “b)
                                    
                                    
                                       Āfrika: Dienvidāfrika, Gambija, Gana, Gvineja, Kenija, Sudāna, Dienvidsudāna, Svazilenda un Zimbabve;”;
                                    
                                 
                     
                           b)
                        
                        
                           panta 2. punkta b) apakšpunktu aizstāj ar šādu:
                           
                                       “b)
                                    
                                    
                                       Brazīlija, izņemot Maranjanas (Maranhão), Matugrosu (Mato Grosso), Matugrosu du Sulas (Matu Grosso do Sul), Minasžeirasas (Minas Gerais), Paranas (Paraná), Riugrandi du Sulas (Rio Grande do Sul), Roraimas (Roraima), Santakatarinas (Santa Catarina) un Sanpaulu (São Paulo) štatu;”;
                                    
                                 
                     
         
               2)
            
            
               regulas 2. panta a) un b) apakšpunktu aizstāj ar šādiem:
               
                           “a)
                        
                        
                           visas citrusaugu audzēšanas trešās valstis Ziemeļamerikā, Centrālamerikā, Dienvidamerikā, Karību jūras reģionā, Āzijā (izņemot Bangladešu un Jemenu), Eiropā un Okeānijā;
                        
                     
                           b)
                        
                        
                           visas citrusaugu audzēšanas trešās valstis Āfrikā, izņemot Angolu, Kamerūnu, Centrālāfrikas Republiku, Kongo Demokrātisko Republiku, Gabonu, Ganu, Gvineju, Keniju, Mozambiku, Nigēriju, Ugandu, Zambiju un Zimbabvi.”;
                        
                     
         
               3)
            
            
               lēmuma 3. pantu groza šādi:
               
                           a)
                        
                        
                           panta 1. punkta a), b) un c) apakšpunktu aizstāj ar šādiem:
                           
                                       “a)
                                    
                                    
                                       visas citrusaugu audzēšanas trešās valstis Ziemeļamerikā, Centrālamerikā, Dienvidamerikā (izņemot Argentīnu, Brazīliju un Amerikas Savienotās Valstis), Karību jūras reģionā un Eiropā;
                                    
                                 
                                       b)
                                    
                                    
                                       visas citrusaugu audzēšanas trešās valstis Āzijā, izņemot Bangladešu, Butānu, Ķīnu, Indonēziju, Filipīnas un Taivānu;
                                    
                                 
                                       c)
                                    
                                    
                                       visas citrusaugu audzēšanas trešās valstis Āfrikā, izņemot Dienvidāfriku, Ganu, Keniju, Mozambiku, Svazilendu, Zambiju un Zimbabvi;”;
                                    
                                 
                     
                           b)
                        
                        
                           panta 2. punkta d) apakšpunktu aizstāj ar šādu:
                           
                                       “d)
                                    
                                    
                                       Brazīlija: visas teritorijas, izņemot Amazonasas (Amazonas), Baijas (Bahia), Espiritu Santu (Espírito Santo), Matugrosu (Mato Grosso), Matugrosu du Sulas (Matu Grosso do Sul), Minasžeirasas (Minas Gerais), Paranas (Paraná) Riodežaneiro (Rio de Janeiro), Riugrandi du Sulas (Rio Grande do Sul), Santakatarinas (Santa Catarina) un Sanpaulu (São Paulo) štatu;”;
                                    
                                 
                     
                           c)
                        
                        
                           panta 2. punktam pievieno šādu e) apakšpunktu:
                           
                                       “e)
                                    
                                    
                                       Amerikas Savienotās Valstis: visas teritorijas, izņemot Koljeras, Hendrijas un Polkas kauntijas (counties) Floridas štatā.”
                                    
                                 
                     
         2.pants
   Šis lēmums ir adresēts dalībvalstīm.
   
      Briselē, 2013. gada 29. maijā
      
         
            Komisijas vārdā –
         
            Komisijas loceklis
         
         Tonio BORG
         
      
   
   
      (1)  OV L 169, 10.7.2000., 1. lpp.
   
      (2)  OV L 187, 8.7.2006., 35. lpp.